CELEX: C2006/131/31
Language: et
Date: 2006-06-03 00:00:00
Title: Kohtuasi C-436/04: Euroopa Kohtu (teine koda)  9. märtsi 2006.  aasta otsus (Hof van Cassatie van BelgiË eelotsusetaotlus) — kriminaalmenetluses Léopold Henri van Esbroecki vastu (Schengeni lepingu rakendamise konventsioon — Artiklid 54 ja 71 — Ne bis in idem põhimõte — Ratione temporis'e kohaldamine — Mõiste  sama tegu  —  Narkootiliste ainete, mis on menetluse esemeks erinevates lepinguosalistes riikides, import ja eksport )

3.6.2006   
            
            
               ET
            
            
               Euroopa Liidu Teataja
            
            
               C 131/18
            
         Euroopa Kohtu (teine koda) 9. märtsi 2006. aasta otsus (Hof van Cassatie van Belgiё eelotsusetaotlus) — kriminaalmenetluses Léopold Henri van Esbroecki vastu
   (Kohtuasi C-436/04) (1)
   
   (Schengeni lepingu rakendamise konventsioon - Artiklid 54 ja 71 - Ne bis in idem põhimõte - Ratione temporis'e kohaldamine - Mõiste “sama tegu” - Narkootiliste ainete, mis on menetluse esemeks erinevates lepinguosalistes riikides, import ja eksport)
   (2006/C 131/31)
   Kohtumenetluse keel: hollandi
   Eelotsusetaotluse esitanud kohus
   Hof van Cassatie van Belgiё
   Kriminaalmenetluse pool põhikohtuasjas
   Léopold Henri van Esbroeck
   Kohtuasja ese
   Eelotsusetaotlus — Hof van Cassatie van België — Schengeni lepingu rakendamise konventsiooni artiklite 54 ja 71 tõlgendamine — Ne bis in idem põhimõte — Isiku suhtes narkootiliste ainete ebaseadusliku ekspordi eest kriminaalmenetluse algatamine, kuigi sama isiku suhtes on Norras narkootiliste ainete ebaseadusliku impordi eest kriminaalmenetlus algatatud ja tema suhtes on selles riigis kohtuotsus jõustunud enne Schengeni lepingu kohaldamist selles riigis
   Resolutiivosa
   
               1.
            
            
               19. juulil 1990 Schengenis allkirjastatud konventsiooni, millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta artiklis 54 sätestatud ne bis in idem põhimõtet tuleb kohaldada kriminaalmenetluses, mille algatas üks lepinguosaline riik teo suhtes, mille pärast asjaomane isik teises lepinguosalises riigis juba süüdi on mõistetud, kuigi nimetatud konventsioon ei olnud viimases riigis nimetaud süüdimõistva otsuse tegemisel veel jõustunud, niivõrd kui see kehtis asjaomastes liikmeriikides ajal, mil asja teisena menetlev kohtus hindas ne bis in idem põhimõtte kohaldamise tingimusi.
            
         
               2.
            
            
               Schengeni rakenduskonventsiooni artiklit 54 tuleb tõlgendada järgmiselt:
               
                           —
                        
                        
                           oluline kriteerium Schengeni rakenduskonventsiooni nimetatud artikli kohaldamisel seisneb tegude sisulise samasuse kindlakstegemises, mida tuleb mõista konkreetsete omavahel lahutamatult seotud asjaolude kogumi esinemisena, sõltumata nende tegude õiguslikust kvalifikatsioonist või kaitstud õiguslikust huvist;
                        
                     
                           —
                        
                        
                           karistatav tegu, mis seisneb samade narkootiliste ainete ekspordis ja impordis ning mille eest on kriminaalmenetlus algatatud erinevates selle konventsiooni osalisriikides, tuleb põhimõtteliselt pidada “samaks teoks” nimetatud artikli 54 tähenduses, sellekohase lõpliku hinnangu annavad aga pädevad siseriiklikud kohtud.
                        
                     
         
      (1)  ELT C 300, 04.12.2004.